दिन का पारा चढ़ा, रात की ठिठुरन बरकरार
तापमान (डिग्री सेल्सियस में)
दिनमें पारा चढ़ा, तो रात में लुढ़का। धनबाद में मंगलवार को तापमान में उतार और चढ़ाव दोनों दिखे। सुबह में कुहासा रहा। सुबह 7 बजे के बाद सूर्य के दर्शन हुए। दिन चढ़ा, तो धूप भी खिलती गई। ठंडी हवा की रफ्तार कम रही। इसका असर तापमान पर दिखा। पारा 2 डिग्री सेल्सियस चढ़ कर 26 डिग्री सेल्सियस पहुंच गया। अन्य दिनों की अपेक्षा कनकनी कम रही। धूप में गर्म कपड़ा पहने रहना मुश्किल हो गया। दोपहर बाद हवाओं ने फिर गति पकड़ ली। शाम ढलते-ढलते कंपकपी शुरू हो गई। जैसे-जैसे रात गहरी होती गई, पारा लुढ़कता गया। मौसम विभाग ने न्यूनतम तापमान 8.7 डिग्री सेल्सियस रिकाॅर्ड किया। घर में रहने पर भी ठिठुरन महसूस हुई। मौसम विभाग ने बताया कि दिन में सर्द हवा तेज नहीं हुई, तो पारा चढ़ेगा। दिन का तापमान जहां बढ़ सकता है, वहीं रात में पारा लुढ़कने का अनुमान है।
30 दिसंबर 8.5
31 दिसंबर 8.2
1 जनवरी 8.0
bho_Deva bho_Deva hin_Deva bho_Deva bho_Deva mai_Deva